Paġna Il-kompetenza tal-BĊE li jagħti opinjoni hija bbażata fuq l-Artikolu 140(3) tat-Trattat dwar il-Funzjonament tal-Unjoni Ewropea. Skont l-ewwel sentenza tal-Artikolu 17.5 tar-Regoli ta' Proċedura tal-Bank Ċentrali Ewropew, il-Kunsill Governattiv adotta din l-opinjoni. Ir-regolamenti proposti se jagħmlu possibbli l-introduzzjoni tal-euro bħala l-munita tal-Litwanja wara l-abrogazzjoni tad-deroga tal-Litwanja skont il-proċedura stipulata fl-Artikolu 140(2) tat-Trattat. Il-BĊE jilqa' r-regolamenti proposti. Magħmul fi Frankfurt am Main, it-8 ta' Lulju 2014. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7238. Il-EUR-Lex hu l-aċċess fuq l-Internet għal-liġi Ewropea. Il-kompetenza tal-Kunsill Governattiv tal-BĊE biex jagħti opinjoni hija bbażata fuq l-Artikolu 283(2) tat-Trattat dwar il-Funzjonament tal-Unjoni Ewropea. Ir-Rakkomandazzjoni tal-Kunsill, li ġiet ippreżentata lill-Kunsill Ewropew, u li fuqha qed jiġu kkonsultati l-Parlament Ewropew u l-Kunsill Governattiv tal-BĊE, tirrakkomanda illi s-Sinjura Sabine LAUTENSCHLÄGER tinħatar bħala membru tal-Bord Eżekuttiv tal-BĊE għal mandat ta' tmien snin. Il-Kunsill Governattiv tal-BĊE huwa tal-opinjoni illi l-kandidata proposta hija persuna ta' statura rikonoxxuta u b'esperjenza professjonali fi kwistjonijiet monetarji jew bankarji kif mitlub mill-Artikolu 283(2) tat-Trattat. Il-Kunsill Governattiv tal-BĊE m'għandu l-ebda oġġezzjoni għar-rakkomandazzjoni tal-Kunsill biex jaħtar lis-Sinjura Sabine LAUTENSCHLÄGER bħala membru tal-Bord Eżekuttiv tal-BĊE. Magħmul fi Frankfurt am Main, it-8 ta' Jannar 2014. Il-Kunsill tal-Unjoni Ewropea ddeċieda li l-persuni u l-entitajiet li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni tal-Kunsill 2014/145/PESK u fir-Regolament tal-Kunsill (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina. Ir-raġunijiet għad-deżinjazzjoni ta' dawk il-persuni u l-entitajiet jidhru fl-entrati rilevanti f'dawk l-Annessi. Qed tinġibed l-attenzjoni tal-persuni u l-entitajiet ikkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament tal-Kunsill (UE) Nru 269/2014, sabiex jiksbu awtorizzazzjoni biex jużaw il-fondi ffriżati għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Ser jittieħed kont ta' kwalunkwe osservazzjoni riċevuta għall-fini tar-rieżami perjodiku tal-Kunsill, f'konformità mat-tielet subparagrafu tal-Artikolu 6 tad-Deċiżjoni 2014/145/PESK u l-Artikolu 14(4) tar-Regolament (UE) Nru 269/2014, tal-lista ta' persuni u entitajiet deżinjati. Qed tinġibed ukoll l-attenzjoni tal-persuni u l-entitajiet ikkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafu, tat-Trattat dwar il-Funzjonament tal-Unjoni Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni, u b'mod partikolari l-Artikolu 84(2) tiegħu, L-Artikolu 32 tar-Regolament (KE) Nru 882/2004 jistabbilixxi l-kompiti u r-responsabbilitajiet tal-laboratorji ta' referenza tal-Unjoni Ewropea (UE). Huwa xieraq li jiġi awtorizzat l-għoti ta' għotjiet mingħajr sejħa għall-proposti lill-korpi identifikati fil-programm ta' ħidma u għar-raġunijiet mogħtija fih. Il-laboratorji ta' referenza tal-UE għandhom jippreżentaw il-programmi ta' ħidma tagħhom għas-sena 2015. Dawn il-programmi ta' ħidma għandhom jikkonformaw mal-għanijiet u l-prijoritajiet tal-programm ta' ħidma attwali tal-Kummissjoni. L-għoti ta' għotjiet għal dawn il-programmi huwa soġġett għall-approvazzjoni tagħhom mill-Kummissjoni. Il-livell tal-għajnuna finanzjarja annwali tal-Unjoni għall-attività tal-laboratorji ta' referenza tal-UE jiġi deċiż fuq bażi ta' kull sena. Minħabba l-importanza tal-attivitajiet li jitwettqu mil-laboratorji ta' referenza tal-UE fl-interess tal-Unjoni, dawn għandhom jiġu kofinanzjati b'rata ta' 100 % tal-ispejjeż eliġibbli mniżżla fl-Artikolu 30 tar-Regolament (UE) Nru 652/2014 u jibqgħu fil-limitu tal-ammonti li jinsabu f'din id-Deċiżjoni. Spejjeż oħra li mhumiex eliġibbli iżda neċessarji biex jitwettqu l-kompiti, mhux se jiġi kofinanzjati. L-Anness tar-Regolament (KE) Nru 882/2004 jidentifika sitt laboratorji ta' referenza tal-UE fiċ-Ċentru Konġunt tar-Riċerka, li huwa Direttorat Ġenerali tal-Kummissjoni. Ir-regoli li jirregolaw l-għajnuna finanzjarja tal-Unjoni għaċ-Ċentru Konġunt tar-Riċerka huma stabbiliti f'arranġament amministrattiv annwali u dan il-programm ta' ħidma ma għandux japplika għal dawn is-sitt laboratorji ta' referenza tal-UE. Il-miżuri stipulati f'din id-Deċiżjoni huma f'konformità mal-opinjoni tal-Kumitat Permanenti dwar il-Katina Alimentari u s-Saħħa tal-Annimali, IDDEĊIDIET KIF ĠEJ: Ġie adottat il-programm ta' ħidma annwali għall-implimentazzjoni tal-programmi kofinanzjati mill-Unjoni tal-laboratorji ta' referenza Ewropej għall-2015, kif stabbilit fl-Anness. Il-programm ta' ħidma annwali huwa deċiżjoni ta' finanzjament skont it-tifsira tal-Artikolu 84 tar-Regolament Finanzjarju għall-azzjonijiet iffinanzjati mill-approprjazzjonijiet tal-2015. Il-kontribuzzjoni massima għall-implimentazzjoni tal-programm għall-2015 ġiet iffissata għal EUR 15 500 000 u għandha tiġi ffinanzjata mil-linja li ġejja tal-baġit ġenerali tal-Unjoni Ewropea għall-2015: il-linja baġitarja 17.0403. L-implimentazzjoni ta' din id-Deċiżjoni hija soġġetta għad-disponibbiltà tal-approprjazzjonijiet previsti fl-abbozz tal-baġit għall-2015 wara l-adozzjoni tal-baġit għall-2015 mill-awtorità baġitarja jew previsti fis-sistema tad-dodiċeżmi proviżorji. L-għotjiet jistgħu jsiru mingħajr sejħa għall-proposti lill-korpi identifikati fl-Anness, skont il-kundizzjonijiet speċifikati fih stess. Magħmul fi Brussell, l-24 ta' Lulju 2014. Abbażi tal-objettivi mogħtija fir-Regolament (UE) Nru 652/2014 dan il-programm ta' ħidma jinkludi l-azzjonijiet li jridu jiġu ffinanzjati u t-tqassim tal-baġit għas-sena 2015 għall-għotjiet implimentati taħt ġestjoni diretta u mogħtija lil-laboratorji ta' referenza Ewropej (UE-RLs) bħala l-kontribuzzjoni finanzjarja tal-Unjoni għall-implimentazzjoni tal-funzjonijiet u d-dmirijiet fil-qasam tas-sikurezza tal-ikel u tal-għalf u tas-saħħa tal-annimali, il-benessri tal-annimali u s-saħħa tal-pjanti kif stabbilit fl-Artikolu 32 tar-Regolament (KE) Nru 882/2004. L-UE tikkofinanzja l-EU-RLs bl-għan li jiġi żgurat ittestjar ta' kwalità għolja u uniformi fl-UE biex jappoġġa l-attivitajiet tal-Kummissjoni fir-rigward tal-ġestjoni tar-riskju (u tal-valutazzjoni tar-riskju). B'mod ġenerali, l-EU-RLs ilhom inkorporati fl-istituzzjonijiet pubbliċi (nazzjonali) b'għarfien espert ta' livell għoli għal żmien twil bħal-laboratorji ta' referenza nazzjonali (NRLs) jew il-laboratorji ta' referenza reġjonali tal-Organizzazzjoni Dinjija għas-Saħħa tal-Annimali. Dawn jinħatru mill-Kummissjoni f'konformità mal-leġiżlazzjoni tas-settur. L-Anness VII tar-Regolament (KE) Nru 882/2004 jipprovdi lista ta' 44 EU-RLs. Il-Kummissjoni taħdem f'kollaborazzjoni mill-qrib mal-EU-RLs, li flimkien mal-NRLs, għandhom rwol essenzjali fl-appoġġ xjentifiku u tekniku għall-istabbiliment ta' prattiki uniformi tal-kontrolli uffiċjali tal-għalf u l-ikel kif meħtieġ bir-Regolament (KE) Nru 882/2004. L-implimentazzjoni ta' dan il-programm ta' ħidma se tkun suġġetta għal approvazzjoni minn qabel mill-Kummissjoni tal-programmi ta' ħidma tal-EU-RLs li għandhom ikunu f'konformità mal-objettivi u l-prijoritajiet stabbiliti fil-programm ta' ħidma preżenti. Ladarba jiġi approvat, l-EU-RLs għandhom jimplimentaw il-programmi ta' ħidma tagħhom u jipprovdu rapport dwar din l-implimentazzjoni lill-Kummissjoni. il-kontribut għal livell għoli ta' saħħa għall-bnedmin, għall-annimali u għall-pjanti, li jiżgura livell għoli ta' protezzjoni għall-konsumaturi u għall-ambjent, filwaqt li jiffavorixxi l-kompetittività u l-ħolqien tal-impjiegi. il-kontribut għal livell għoli ta' sikurezza fl-ikel/fl-għalf u fil-produzzjoni tal-ikel/tal-għalf u status ogħla ta' saħħa tal-annimali; il-kontribut għal detezzjoni u qerda f'waqthom tal-pesti; it-titjib fl-effettività, l-effiċjenza u l-affidabbiltà tal-kontrolli uffiċjali. tiġi żgurata d-disseminazzjoni tal-metodi analitiċi u l-metodi ta' referenza mill-EU-RLs lill-NRLs; il-monitoraġġ tal-pubblikazzjoni mill-EU-RLs tal-metodi l-ġodda ta' żvilupp u l-istudju ta' validazzjoni korrispondenti; il-koordinazzjoni tal-attivitajiet tal-EU-RLs dwar l-arranġamenti prattiċi għall-applikazzjoni tal-metodi analitiċi l-ġodda; il-koordinazzjoni bejn l-EU-RLs, l-NRLs u l-Istati Membri għat-tħejjija tal-programmi ta' ħidma għall-2016 dwar metodi ġodda jew imtejba, u/jew il-modi tad-disseminazzjoni tal-informazzjoni dwar il-metodi u l-materjali ta' referenza; l-ippjanar tat-taħriġ, il-laqgħat u s-sessjonijiet ta' ħidma organizzati mill-EU-RLs għall-armonizzazzjoni tat-tekniki dijanjostiċi u tal-metodi tal-analiżi; it-tnedija tal-kollaborazzjoni tal-EU-RLs mal-laboratorji ta' pajjiżi terzi. l-iżgurar tal-ippjanar u t-tnedija tal-ittestjar komparattiv mill-EU-RLs f'konformità mal-protokolli aċċettati fuq livell internazzjonali; l-indirizz ta' kwistjonijiet relatati ma' nuqqas fil-prestazzjoni fin-netwerk tal-EU-RLs; il-koordinazzjoni bejn l-EU-RLs, l-NRLs u l-Istati Membri għall-ippjanar tal-prestazzjoni tal-ittestjar fil-programmi ta' ħidma. il-mistoqsijiet lill-EU-RLs dwar it-tfassil tal-politiki u l-infurzar; it-tnedija tal-kollaborazzjoni tal-EU-RLs mal-EFSA u l-organizzazzjonijiet internazzjonali; l-organizzazzjoni ta' laqgħat għall-assistenza xjentifika u teknika mill-Eu-RLs; il-gwida għat-tnedija dwar il-metodi analitiċi; l-attivitajiet ta' netwerking għal assistenza xierqa mill-EU-RLs. il-ġbir, il-verifika u l-validazzjoni tal-programmi ta' ħidma tal-EU-RLs; il-kontroll u l-verifika tan-nefqa finanzjarja; il-komunikazzjoni mal-EU-RLs għall-eżekuzzjoni tal-programmi ta' ħidma tagħhom; l-evalwazzjoni tar-rapport tekniku u finanzjarju annwali tal-EU-RLs; l-appoġġ lill-EU-RLs għat-tħejjija tal-programmi ta' ħidma annwali tagħhom; It-trażżin tar-risjku u l-ħtiġijiet tal-infurzar fl-oqsma koperti bir-Regolament (KE) Nru 882/2004 jevolvu b'mod kostanti. F'dawn l-aħħar snin, tfaċċaw sfidi ġodda li rriżultaw minn żieda fil-kummerċ tal-annimali, tal-ikel u tal-għalf u tas-sustanzi tal-annimali użati għall-produzzjoni tagħhom, u mill-progress fix-xjenza u t-teknoloġija kif ukoll bħala konsegwenza tat-tekniki dijanjostiċi. Jinħtieġ approċċ ikkoordinat sabiex ikunu żgurati: il-protezzjoni kontra l-feġġ mill-ġdid ta' riskju ġodda/akbar; il-prevenzjoni u d-detezzjoni bikrija tal-mard u tat-theddid permezz tal-ikel u tal-għalf; l-implimentazzjoni effettiva tal-infurzar u tal-kontrolli uffċijali. L-EU-RLs, NRLs u l-awtoritajiet kompetenti fl-Istati Membri jiffurmaw netwerk bi rwol importanti ħafna kemm fil-każ ta' emerġenzi u kemm fi żminijiet fejn kollox jimxi kif inhu ("business as usual"). Iż-żamma tar-robustezza tan-netwerk u r-rwol tiegħu se jkunu prijorità kostanti għall-programmi ta' ħidma tal-Kummissjoni, mhux biss għas-sena 2015, iżda anki fil-futur. L-2015 se tkun l-ewwel sena meta d-dispożizzjonijiet tar-Regolament (UE) Nru 652/2014 se japplikaw fir-rigward tal-ġestjoni tan-nefqa tal-EU-RLs u għalhekk din se tkun sena ta' tranżizzjoni. Il-prijoritajiet se jsegwu loġika komuni fuq l-objettivi operattivi ppreżentati hawn fuq, u se jiġu żviluppati fid-dettall flimkien mal-EU-RLs fil-programmi ta' ħidma tagħhom. F'termini ġenerali, se tingħata attenzjoni partikolari lil: l-iżvilupp ta' materjal ta' referenza ċertifikat u metodi standardizzati u vvalidati għall-kejl u l-identifikazzjoni tal-perikli (sustanzi kimiċi, kontaminanti, pestiċidi, patoġeni), għall-preżenza ta' OĠM fl-ikel u fl-għalf, u d-detezzjoni ta' sustanzi mhux awtorizzati jew l-użu mhux awtorizzat ta' sustanzi awtorizzati; l-analiżi tas-sustanzi u OĠM awtorizzati biex tippermetti l-verifika tal-konformità mal-leġiżlazzjoni dwar l-ikel u l-għalf u s-saħħa tal-annimali; l-użu u l-komunikazzjoni tal-informazzjoni dwar il-metodi analitiċi xierqa; l-iżvilupp ta' kapaċità analitika soda għad-detezzjoni ta' prattiki frawdolenti (l-ittestjar għad-DNA, il-pestiċidi, l-addittivi). Filwaqt li l-attivitajiet u l-prijoritajiet prinċipali stabbiliti f'dan il-programm ta' ħidma se jkunu koperti b'kollaborazzjoni mal-EU-RLs meta dawn jistabbilixxu l-programmi ta' ħidma tagħhom, jinħtieġ spazju għal manuvrar għal attivitajiet li jirriżultaw minn fatturi mhux prevedibbli (pereżempju: fatturi relatati mal-feġġ mill-ġdid tal-mard ta' prijorità, l-introduzzjoni potenzjali ta' mard ġdid, il-kumplessità dejjem akbar tal-katini tal-provvista). l-iżvilupp u l-validazzjoni ta' metodi ġodda u mtejba għall-analiżi tar-residwi tal-pestiċidi fl-ikel li ġej mill-annimali, iċ-ċereali u l-frott u l-ħaxix; il-provvista tal-assistenza xjentifika u teknika lill-Kummissjoni dwar il-limiti tal-kwantifikazzjoni u d-definizzjonijiet tar-residwi fil-qafas tar-reviżjoni tal-MRLs eżistenti kollha stabbiliti fl-Artikolu 12 tar-Regolament (KE) Nru 396/2005. l-affidabbiltà tal-analiżi tad-diossini u l-poliklorobifenil simili għad-diossini (PCBs) fl-għalf f'livell li huma inqas mil-livell massimu tal-GC-MS/MS (Kromatografija b'Fażi Gassuża-Spettrometrija ta' Massa) l-ispeċifikazzjoni tal-metalli fl-ikel u fl-għalf mill-metodi multianalitiċi; il-metodi ta' skrinjar għall-preżenza ta' idrokarburi aromatiċi poliċikliċi (PAH) fl-ikel; l-iżgurar tal-affidabbiltà tar-riżultati analitiċi għall-kontroll tal-mikotossini, b'mod partikolari, fid-dawl tar-rekwiżiti legali l-ġodda (bħal pereżempju l-użu ta' metodi ta' skrinjar, il-kontroll taċ-ċitrinin). il-metodi ta' żvilupp u disseminazzjoni għall-analiżi tar-residwi ta' prodotti mediċinali veterinarji (inklużi s-sustanzi pprojbiti u l-użi pprojbiti) fl-ikel li ġej mill-annimali; l-assistenza teknika relatata mal-aspetti analitiċi tal-monitoraġġ tar-residwi; iż-żamma tal-livell xieraq ta' profiċjenza fl-NRLs. l-evoluzzjoni ta' metodi analitiċi ġodda ta' kwalità għolja għall-perikli bijoloġiċi; it-titjib fil-metodi eżistenti; iż-żamma tal-livell xieraq ta' profiċjenza fl-NRLs sabiex jiġu żgurati l-affidabbiltà u l-effiċjenza tal-metodi analitiċi għall-kontrolli uffiċjali; l-assistenza teknika lill-Kummissjoni fir-rigward tal-aspetti analitiċi. l-iżvilupp ta' metodi analitiċi ta' volum kbir għad-detezzjoni tal-OĠM u d-disseminazzjoni lill-NRLs; il-provvista ta' taħriġ, informazzjoni, aġġornamenti lill-NRLs u lil pajjiżi terzi; l-analiżi u l-ittestjar ta' vitamini liposolubbli, karotenojdi u kobalt fl-oġġetti tal-għalf; l-iżgurar ta' implimentazzjoni ta' metodi analitiċi ta' kwalità għolja u affidabbiltà tar-riżultati analitiċi. l-iżvilupp u l-implimentazzjoni ta' metodi analitiċi ta' kwalità għolja għall-mard tal-annimali; iż-żamma ta' profiċjenza mill-aqwa fl-ittestjar li tiżgura l-effiċjenza tal-metodi tal-kontroll tal-analiżi. L-istatus ta' laboratorju ta' referenza tal-Unjoni Ewropea f'konformità mar-Regolament (KE) Nru 882/2004, esklużi l-EU-RLs fiċ-Ċentru Konġunt tar-Riċerka. L-applikanti mhuma fl-ebda waħda mis-sitwazzjonijiet ta' esklużjoni elenkati fl-Artikoli 106 u 107 tar-Regolament Finanzjarju. Il-konformità mal-objettivi u l-prijoritajiet tal-programm ta' ħidma preżenti tal-Kummissjoni għas-sena 2015. Il-programm ta' ħidma se jiġi implimentat direttament mill-Kummissjoni, "L-iskart li jirriżulta mill-manipulazzjoni tal-weraq tat-tabakk jew mill-manifattura ta' prodotti tat-tabakk li jista' jintuża għat-tipjip huwa meqjus bħala tabakk għat-tipjip jekk ma jissodisfax id-deskrizzjoni ta' sigarri, sigarri żgħar u sigaretti (ara n-Noti ta' Spjega għas-subintestaturi 2402 10 00 u 2402 20 10 u 2402 20 90)." Fis-17 ta' Lulju 2013, il-Kummissjoni adottat pakkett ta' miżuri leġiżlattivi li jistabbilixxu l-Uffiċċju tal-Prosekutur Pubbliku Ewropew ("UPPE") u li jirriformaw il-Eurojust. Dan il-pakkett jikkonsisti mill-: Qabel l-adozzjoni tal-pakkett, il-KEPD kellu l-opportunità li jipprovdi kummenti informali. Il-KEPD jilqa' l-fatt li l-Kummissjoni qieset uħud minn dawn il-kummenti. Il-KEPD jilqa' wkoll l-fatt li l-Kummissjoni kkonsultat lill-KEPD u li referenza għall-konsultazzjoni hija inkluża fil-preamboli taż-żewġ proposti. Il-Proposta tal-Eurojust hija bbażata fuq l-Artikolu 85 tat-TFUE u għandha dawn l-għanijiet: ittejjeb l-effiċjenza tal-Eurojust billi tipprovdih bi struttura ġdida ta' governanza; ittejjeb l-effikaċja operattiva tal-Eurojust billi tiddefinixxi b'mod omoġenju l-istatus u s-setgħat tal-Membri Nazzjonali; tipprovdi rwol għall-Parlament Ewropew u l-Parlamenti nazzjonali fl-evalwazzjoni tal-attivitajiet tal-Eurojust, b'konformità mat-Trattat ta' Lisbona; iġġib il-qafas legali tal-Eurojust konformi mal-Approċċ Komuni, filwaqt li tirrispetta b'mod sħiħ ir-rwol speċjali tiegħu fir-rigward tal-kordinazzjoni ta' investigazzjonijiet kriminali li jkunu għaddejjin; tiżgura li l-Eurojust jista' jikkopera mill-qrib mal-Uffiċċju tal-Prosekutur Pubbliku Ewropew, meta dan ikun stabbilit. Il-Proposta tal-UPPE hija bbażata fuq l-Artikolu 86 tat-TFUE u b'mod partikolari għandha dawn l-għanijiet li ġejjin: li tikkontribwixxi għat-tisħiħ tal-protezzjoni tal-interessi finanzjarji tal-Unjoni u iktar żvilupp ta' qasam tal-ġustizzja, u li ttejjeb il-fiduċja tan-negozji u taċ-ċittadini tal-UE fl-istituzzjonijiet tal-Unjoni, filwaqt li tirrispetta d-drittijiet fundamentali stabbiliti fil-Karta tad-Drittijiet Fundamentali tal-Unjoni Ewropea ("Karta tal-UE"); li tistabbilixxi sistema Ewropea koerenti għall-investigazzjoni u l-prosekuzzjoni ta' offiżi li jaffettwaw l-interessi finanzjarji tal-Unjoni; li tiżgura investigazzjoni u prosekuzzjoni iktar effiċjenti u effettivi tal-offiżi li jaffettwaw l-interessi finanzjarji tal-UE; li żżid in-numru ta' prosekuzzjonijiet, li jwasslu għal iktar kundanni u rkuprar ta' fondi tal-Unjoni miksubin permezz ta' frodi; li tiżgura koperazzjoni mill-qrib u skambju effettiv ta' informazzjoni bejn l-awtoritajiet kompetenti nazzjonali u dawk Ewropej; li ssaħħaħ id-deterrenza mit-twettiq ta' offiżi li jaffettwaw l-interessi finanzjarji tal-Unjoni. Iż-żewġ proposti huma ta' importanza kbira mill-perspettiva tal-protezzjoni tad-dejta minħabba li l-ipproċessar ta' dejta personali huwa parti mill-attivitajiet ewlenin imwettqa mill-Eurojust u se jkunu parti mill-attivitajiet ewlenin tal-UPPE. Din l-opinjoni se tiffoka fuq il-bidliet għall-qafas legali tal-Eurojust li huma l-iktar relevanti għall-protezzjoni tad-dejta. Hija se tagħmel ukoll rakkomandazzjonijiet dwar dispożizzjonijiet li huma simili għal dawk eżistenti bil-għan li tkompli ssaħħaħ ir-reġim tal-protezzjoni tad-dejta applikabbli għall-Eurojust. Il-KEPD jilqa' ħafna d-dispożizzjonijiet għall-protezzjoni tad-dejta fil-Proposta dwar il-Eurojust u l-UPPE, għax l-ipproċessar tad-dejta personali huwa parti mill-ativitajiet ewlenin imwettqa mill-Eurojust u se jkun parti mill-attivitajiet ewlenin tal-UPPE. Ir-Regolament (KE) Nru 45/2001 huwa kif xieraq il-punt ta' referenza taħt il-Proposti, li jipprovdi għal applikazzjoni konsistenti u omoġenja tar-regoli tal-protezzjoni tad-dejta għall-korpi kollha tal-UE filwaqt li jqis l-ispeċifiċitajiet tal-koperazzjoni bejn il-pulizija u l-ġudikatura fil-liġi kriminali. Minħabba li l-attivitajiet tal-Eurojust u tal-UPPE ma jistgħux jiġu assimilati għal attivitajiet ġuridiċi ġenwini, l-ipproċessar ta' dejta personali minn dawn il-korpi għandu jkun soġġett għal superviżjoni minn awtorità superviżorja indipendenti. Minħabba l-prinċipju li s-superviżjoni għandha ssegwi l-kontrollur, awtorità tal-UE għandha tiggarantixxi s-superviżjoni tal-Eurojust u tal-UPPE, kontrolluri li huma korpi tal-UE. F'dan ir-rigward, huwa loġiku u konsistenti li l-KEPD, l-awtorità independenti tal-UE stabbilita biex tagħmel superviżjoni tal-istituzzjonijiet u l-korpi kollha tal-UE, għandu jwettaq dan ir-rwol. Barra minn hekk, minħabba li ħafna mid-dejta pproċessata mill-Eurojust u l-UPPE toriġina mill-Istati Membri, jeħtieġ li ssir dispożizzjoni għall-involviment attiv tal-awtoritajiet nazzjonali għall-protezzjoni tad-dejta permezz ta' koperazzjoni mill-qrib mal-KEPD biex tkun żgurata superviżjoni komprensiva kemm fuq livell tal-UE kif ukoll fuq livell nazzjonali. Madankollu, fuq il-livell ta' UE, l-idea ta' superviżjoni indipendenti u effettiva teħtieġ responsabilità sħiħa u unika għall-KEPD, soġġetta għal reviżjoni mill-QtĠ-UE. Madankollu hemm għadd ta' dispożizzjonijiet kemm ġenerali kif ukoll speċifiċi li jeħtieġ li jiġu kkoreġuti jew imtejba. Fid-dawl tal-importanza tal-proposti għall-protezzjoni tad-dejta, il-KEPD għalhekk stabbilixxa numru ta' rakkomandazzjonijiet imfassla biex jiżguraw li l-proposti jiksbu l-istandard meħtieġ ta' protezzjoni komprensiva u effettiva ta' dejta personali mill-Eurojust u l-UPPE. Il-KEPD jirrakkomanda: li fil-Proposta tal-Eurojust ikun hemm provvediment għal distinzjoni kunċettwali ċara bejn dejta operattiva (dejta relatata ma' każijiet) u dejta amministrattiva (dejta mhux relatata ma' każijiet) u abbozzar mill-ġdid tal-Artikolu 27(5) tal-Proposta tal-Eurojust b'mod konformi ma' dawn id-definizzjonijiet; li tingħata definizzjoni fil-Proposti tal-Eurojust u tal-UPPE tat-termini li ġejjin: awtoritajiet kompetenti, korpi tal-Unjoni, pajjiżi terzi, organizzazzjonijiet internazzjonali, partijiet privati u persuni privati; li tingħata definizzjoni ċara u preċiża tal-qasam tal-kompetenzi tal-UPPE; li jiġi kkjarifikat jekk dejta personali tistax tiġi pproċessata f'fajls barra mis- Sistema ta' Ġestjoni tal-Każijiet; li l-kliem "dejta personali relatata ma" każ' jiġi sostitwit bil-kliem "dejta personali operattiva" fl-Artikolu 22(6) tal-Proposta tal-UPPE biex tkun żgurata l-konsistenza mad-definizzjonijiet li hemm dispożizzjoni għalihom fl-Artikolu 2(e) tal-Proposta tal-UPPE; li fil-Proposti tal-Eurojust u tal-UPPE jiġu kkjarifikati l-għanijiet tal-ipproċessar ta' dejta personali fir-rigward tal-indiċi, il-fajls ta' ħidma temporanji u, jekk applikabbli, kwalunkwe fajl ieħor li jinkludi dejta operattiva li tinkludi dejta personali; li mill-Artikoli 24(2)(c) tal-Proposta tal-Eurojust u 22(2)(c) tal-Proposta tal-UPPE jitneħħa l-fatt li s-CMS tiffaċilita l-monitoraġġ tal-legalità u l-konformità mar-regoli għall-protezzjoni tad-dejta u li dan jissemma' fil-paragrafu distint; li jiġu spjegati r-raġunijiet għall-kategorija ta' dejta dwar in-"numru ta' identifikazzjoni tad-dwana u tat-taxxa" jew din titneħħa mill-Anness 2; li jiġi miżjud mal-Artikolu 37(3) tal-Proposta tal-UPPE li l-uffiċjal għall-protezzjoni tad-dejta għandu jiġi infurmat biċ-ċirkostanzi speċifiċi li jiġġustifikaw in-neċessità tal-ipproċessar ta' dejta personali bħal din u li ssir dispożizzjoni fl-Artikolu 27(3) tal-Proposta tal-Eurojust u fl-Artikolu 37(3) tal-Proposta tal-UPPE li l-ġustifikazzjoni għandha tiġi ddokumentata b'mod xieraq; li fl-aħħar sentenza tal-Artikoli 27(3) u 27(4) fil-Proposta tal-Eurojust u fl-aħħar sentenza tal-Artikolu 37(4) tal-Proposta tal-UPPE jiżdiedu wkoll il-persuni taħt l-età ta' 18-il sena; li jitneħħa l-Artikolu 28(4) tal-Proposta tal-Eurojust u l-Artikolu 38(4) tal-Proposta tal-UPPE minħabba li l-obbligu li ssir reviżjoni tad-dejta huwa diġà msemmi fil-paragrafu ieħor u r-reviżjoni għandha ssir mill-kontrollur (jiġifieri Eurojust jew UPPE) u mhux mill-KEPD; li jiġi inkluż fl-Artikolu 28 tal-Proposta tal-Eurojust u fl-Artikolu 38 tal-Proposta tal-UPPE, paragrafu li jipprovdi għall-ħażna kontinwata tad-dejta fis-sitwazzjonijiet li ġejjin: meta jkun meħtieġ biex ikunu protetti l-interessi ta' suġġett ta' dejta li jkun jeħtieġ protezzjoni, meta l-preċiżjoni tagħhom hija kkontestata mis-suġġett tad-dejta, għal perjodu li jippermetti lill-kontrollur jivverifika l-preċiżjoni tad-dejta, meta d-dejta personali tkun teħtieġ li tinżamm għal għanijiet ta' prova, meta s-suġġett tad-dejta jopponi t-tneħħija tagħha u minflok jitlob li l-użu tagħha jkun ristett; li fil-Proposta tal-Eurojust tiżdied dispożizzjoni speċfika li telenka s-sorsi kollha ta' informazzjoni pproċessati mill-Eurojust; li l-Artikolu 31 tal-Proposta tal-Eurojust jiġi emendat biex ikun żgurat li l-uffiċjal għall-protezzjoni tad-dejta jinħatar mill-Kulleġġ; li fl-Artikolu 31(2) tal-Proposta tal-Eurojust u fl-Artikolu 41(2) tal-Proposta tal-UPPE il-kliem "Meta jkun hemm konformità mal-obbligi stabbiliti fl-Artikolu 24 tar-Regolament (KE) 45/2001" jinbidel bi "Minbarra l-obbligi stabbiliti fl-Artikolu 24 tar-Regolament (KE) 45/2001"; li ssir dispożizzjoni fl-Artikolu 31(3) tal-Proposta tal-Eurojust u fl-Artikolu 41(3) tal-Proposta tal-UPPE li l-persunal tal-Uffiċċju għall-Protezzjoni tad-Dejta jkollu aċċess għad-dejta kollha pproċessata mill-Eurojust u għall-bini kollu tal-Eurojust fit-twettiq tal-ħidmiet tiegħu u li jiżdied ukoll li dan l-aċċess ikun possibbli f'kull ħin u mingħajr talba minn qabel; li fl-Artikolu 31 tal-Proposta tal-Eurojust u fl-Artikolu 41 tal-Proposta tal-UPPE jiżdied il-kompitu li jinżamm reġistru ta' dawn l-inċidenti li jaffettwaw kemm id-dejta personali operattiva kif ukoll dik amministrattiva pproċessata mill-Eurojust; li l-Artikolu 32(4) tal-Proposta tal-Eurojust u l-Artikolu 42(4) tal-Proposta tal-UPPE jitneħħew minħabba li l-Artikolu 20 tar-Regolament (KE) Nru 45/2001 – li huwa applikabbli għall-Eurojust u l-UPPE – diġà jkopri dawn id-dispożizzjonijiet; li titneħħa t-tieni sentenza tal-Artikolu 32(6) tal-Proposta tal-Eurojust, li ssemmi l-limitu ta' żmien, minħabba li hija superfluwa mal-Artikolu 32(2) tal-Proposta tal-Eurojust; li l-Artikolu 32(7) tal-Proposta tal-Eurojust u l-Artikolu 42(4) tal-Proposta tal-UPPE jitneħħew minħabba li huma superfluwi mar-Regolament (KE) Nru 45/2001; li fit-titlu tal-Artikolu 33 tal-Proposta tal-Eurojust u l-Artikolu 43 tal-Proposta tal-UPPE jiżdied il-kliem li ġej "Modalitajiet rigward"; li ssir dispożizzjoni għal regoli dwar ir-rettifikazzjoni, it-tneħħija jew ir-restrizzjoni tad-dejta mogħtija mill-korpi tal-UE fl-Artikolu 33 tal-Proposta tal-Eurojust; li l-formolazzjoni tal-kliem attwali fl-Artikolu 34(1) tal-Proposta tal-Eurojust u fl-Artikolu 44(1) tal-Proposta tal-UPPE tinbidel b'li ġej: "Eurojust jipproċessa dejta personali b'tali mod li s-sors tagħha jkun jista" jiġi stabbilit dejjem'; fl-Artikolu 34(3) tal-Proposta tal-Eurojust u fl-Artikolu 44(2) tal-Proposta tal-UPPE, issir separazzjoni taż-żewġ sentenzi f'paragrafi distinti minħabba li jittrattaw temi differenti; li l-ewwel sentenza tal-Artikolu 34(3) tal-Proposta tal-Eurojust u tal-Artikolu 44(3) tal-Proposta tal-UPPE tiġi emendata, biex jiġu ċċarati r-responsabilitajiet; li l-aħħar sentenza tal-Artikolu 36(1) tal-Proposta tal-Eurojust u tal-Artikolu 46(1) tal-Proposta tal-UPPE tiġi abbozzata mill-ġdid, biex ikun żgurat li l-KEPD jagħti importanza kbira lill-opinjoni tal-awtoritajiet superviżjorji nazzjonali kompetenti; li tiżdied il-kelma "inkluż" bejn "organizzazzjonijiet internazzjonali" u "l-Organizzazzjoni Internazzjonali ta' Pulizija Kriminali (l-Interpol)" fi tmiem l-Artikolu 38(1) tal-Proposta tal-Eurojust, u li "organizzazzjonijiet internazzjonali jew l-Interpol" tiġi mibdula bi "organizzazzjonijiet internazzjonali inkluż l-Interpol" fl-Artikoli 40(1) u 45(2) tal-Proposta tal-Eurojust; li titneħħa l-possibilità għall-Eurojust li jassumi l-kunsens tal-Istati Membri billi jitneħħa l-Artikolu 38(4)(a) tal-Proposta tal-Eurojust u jiżdied li l-kunsens għandu jingħata "qabel it-trasferiment", fit-tieni sentenza tal-Artikolu 38(4) tal-Proposta tal-Eurojust; li mal-Artikolu 38 tal-Proposta tal-Eurojust jiżdied paragrafu li jeħtieġ li d-dejta għandha tiġi trasferita biss jekk ir-riċevitur jagħti garanzija li d-dejta tkun sejra tintuża għall-għan ewlieni li għalih tkun ġiet trażmessa; li mal-Artikolu 38 tal-Proposta tal-Eurojust jiżdied paragrafu li jeħtieġ li l-Eurojust għandu jżomm rekords dettaljati tat-trasferimenti ta' dejta personali kif ukoll tar-raġunijiet għal dawn it-trasferimenti, b'mod konformi mal-Artikolu 31(2)(a) tal-Proposta tal-Eurojust. L-istess rakkomandazzjonijiet japplikaw għall-Artikolu 56 tal-Proposta tal-UPPE; li jiġi kkjarifikat it-titlu tat-Taqsima II (Relazzjonijiet mal-Imsieħba) tal-Kapitolu V tal-Proposta tal-Eurojust u tat-Taqsima II tal-Kapitolu VIII tal-Proposta tal-UPPE; li fl-Artikolu 40(5) tal-Proposta tal-Eurojust jiġi speċifikat li l-Eurojust għandu jaqsam l-informazzjoni skont id-deċiżjoni tal-Istat Membru, il-korp tal-Unjoni, pajjiż terz jew organizzazzjoni internazzjonali li tipprovdi l-informazzjoni lill-Eurojust; li fil-premessa tal-Proposti tiżdied ġustifikazzjoni għall-ħtieġa ta' skambju awtomatiku u sistematiku ta' informazzjoni bejn il-Eurojust u l-UPPE; li l-Artikolu 42(1) jitressaq għall-Artikolu 39, li jittratta l-koperazzjoni man-Netwerk Ġudizzjarju Ewropew u netwerks oħra tal-UE involuti fil-koperazzjoni fi kwistjonijiet kriminali; li mill-Artikolu 43 tal-Proposta tal-Eurojust titneħħa r-referenza għall-Artikolu 38(1) u minflok jiġu elenkati l-entitajiet li magħhom, il-Eurojust jista' jistabbilixxi arranġamenti ta' ħidma (pajjiżi terzi u organizzazzjonijiet internazzjonali); li fl-Artikolu 43 tal-Proposta tal-Eurojust jiġi speċifikat li dan l-Artikolu huwa mingħajr preġudizzju għall-kundizzjonijiet mogħtija f'Taqsima IV tal-Proposta tal-Eurojust għat-trasferiment ta' dejta personali lil pajjiżi terzi u organizzazzjonijiet internazzjonali; li fl-Artikolu 44 tal-Proposta tal-Eurojust jiżdied li dan tal-aħħar japplika mingħajr preġudizzju għall-Artikoli 40-42; li fl-Artikolu 44 tal-Proposta tal-Eurojust u fl-Artikolu 61 tal-Proposta tal-UPPE jiġi inkluż l-obbligu għall-Eurojust/UPPE li jippubblikaw fuq is-sit elettroniku tagħhom lista aġġornata regolarment tal-istituzzjonijiet u l-korpi tal-UE li magħhom huma jaqsmu l-informazzjoni; li mill-Artikolu 45 tal-Proposta tal-Eurojust u mill-Artikolu 61 tal-Proposta tal-UPPE titneħħa r-referenza għad-Direttiva 95/46/KE u li fil-Proposta jiġu inklużi l-kriterji u l-proċedura li għandhom jiġu segwiti mill-Kummissjoni għall-adozzjoni ta' deċiżjoni ta' adegwatezza; li mal-Artikolu 45(1) tal-Proposta tal-Eurojust u mal-Artikolu 61(1) tal-Proposta tal-UPPE tiżdied klawsola tranżitorja dwar ftehimiet ta' koperazzjoni eżistenti li jirregolaw trasferimenti ta' dejta personali mill-Eurojust, li tipprovdi għal rivalutazzjoni ta' dawn il-ftehimiet biex tkun żgurata l-konformità tagħhom mar-rekwiżiti tal-Proposta tal-Eurojust, bi skadenza ta' mhux iktar minn sentejn wara d-dħul fis-seħħ tal-Proposta tal-Eurojust; li fl-Artikolu 45(1) tal-Proposta tal-Eurojust u fl-Artikolu 61(1) tal-Proposta tal-UPPE jiżdied l-obbligu għall-Eurojust u l-UPPE li jippubblikaw fuq is-sit elettroniku tagħhom lista aġġornata regolarment tal-ftehimiet internazzjonali u ta' koperazzjoni tagħhom ma' pajjiżi terzi u organizzazzjonijiet internazzjonali; li fl-Artikolu 45(2) tal-Proposta tal-Eurojust u fl-Artikolu 61(2) tal-Proposta tal-UPPE jiżdied espressament li d-derogi huma applikabbli għal trasferimenti okkażjonali u mhux għal trasferimenti frekwenti, massivi jew strutturali (settijiet ta' trasferimenti); li l-Artikolu 45(2)(a) tal-Proposta tal-Eurojust/l-Artikolu 61(2)(a) tal-Proposta tal-UPPE jitneħħa u jiġi mibdul bl-Artikolu 45(2)(c) tal-Proposta tal-Eurojust/l-Artikolu 61(2)(c) tal-Proposta tal-UPPE bħala l-ewwel deroga; li l-Artikolu 45(3) tal-Proposta tal-Eurojust u l-Artikolu 61(3) tal-Proposta tal-UPPE jiġu emendati; li ssir dispożizzjoni fl-Artikolu 45 tal-Proposta tal-Eurojust u fl-Artikolu 61 tal-Proposta tal-UPPE li kwalunkwe trasferiment ibbażat fuq derogi għandu jiġi ddokumentat b'mod speċifiku. Magħmul fi Brussell, il-5 ta' Marzu 2014. Il-pubblikazzjoni tal-lista ta' postijiet ta' qsim il-fruntiera msemmija fl-Artikolu 2(8) tar-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal-fruntiera (Kodiċi tal-Fruntieri ta' Schengen) hija bbażata fuq l-informazzjoni kkomunikata mill-Istati Membri lill-Kummissjoni f'konformità mal-Artikolu 34 tal-Kodiċi tal-Fruntieri ta' Schengen. Flimkien mal-pubblikazzjoni fil-Ġurnal Uffiċjali, jeżisti aġġornament regolari li huwa disponibbli fuq is-sit elettroniku tad-Direttorat Ġenerali għall-Affarijiet Interni. Fruntiera Bulgara- Maċedona: Gyueshevo, Stanke Lisichkovo, Zlatarevo; Fruntiera Bulgara-Rumena: Vidin - triq, ferrovija tal-passiġġieri u l-merkanzija u xmara, Oryahovo – ferry, Ruse – pont sur le Danube, Silistra, Kardam, Durankulak; Portijiet fuq ix-xmajjar: Vidin, Lom, Somovit – Nikopol, Svishtov, Ruse, Tutrakan, Silistra; Portijiet Marittimi: Balchik, Varna, Burgas, Tsarevo; Ajruporti: ajruport ta' Sofia, ajruport ta' Plovdiv, ajruport ta' Gorna Oryahovitsa, ajruport ta' Varna, ajruport ta' Burgas. L-Impriża Konġunta SESAR (SJU) nediet sejħa għal espressjoni ta' interessi għal membru kandidat tal-SJU. Din is-sejħa hija indirizzata lill-membri attwali, li jixtiequ jikkonfermaw l-interess tagħhom f'SESAR 2020, u għal kwalunkwe entità ġdida li beħsiebha ssir membru tal-SJU, u li tissodisfa l-kriterji stabbiliti fir-Regolament tal-SJU u Orizzont 2020 għall-attivitajiet li għandhom jitwettqu skont il-qafas finanzjarju 2014-2020 tal-Unjoni Ewropea. Aktar dettalji u d-dokumentazzjoni tas-sejħa huma disponibbli fil-websajt tal-SJU:
Extracted from C_244_2014.html